recursal/SuperWikiNEXT-32B huggingface dataset:
**Sungai Janing Kiri** (Jawi: ‏‎code: ms is deprecated ‎) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira 150 km (93 bt) ke arah barat ibu negara Malaysia, Kuala Lumpur. Sungai Janing Kiri juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

Sejarah
-------

Sungai Janing Kiri telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu *Malaysia, 1;63 360* siri L7010 yang diterbitkan pada tahun 1967. Sungai Janing Kiri juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, *Semenanjung Malaysia 1:50 000* siri MY502A dalam lembar Gunung Irong dengan nombor lembar BV32.

Ciri-ciri fizikal
-----------------

Sungai Janing Kiri berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang. Sungai ini bakal bercantum bersama Sungai Tekai sebagaimana ia penamat bagi Sungai Janing Kiri dan terus mengalir ke Sungai Tembeling.

Sungai Janing Kiri mengalir sepanjang kira-kira 2.83 km (1.76 bt) daripada hulu sehingga hilir sungainya. Punca bagi Sungai Janing Kiri terletak ketinggiannya di antara 420 dan 440 m (1,380 dan 1,440 ka) dari paras laut manakala ketinggian muara sungainya ialah terletak di antara 0 dan 20 m (0 dan 66 ka) dari paras laut.

Ciri-ciri lembangan
-------------------

Sungai Janing Kiri merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak berdekatan bersama Sungai Janing Kanan. Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Janing Kiri. Kebanyakan kawasan lembah Sungai Janing Kiri dillitupi oleh kawasan berhutan yang tebal. Tiada petempatan manusia yang terbina sekitar sungai tersebut.

Rujukan
-------

1. 1 2 3  "Sungai Janing Kiri, Malaysia". GeoNames. Dicapai pada 11 Mac 2024.
2. ↑  Jawatankuasa Nama Geografi Kebangsaan. "Dokumen Gazetir untuk Pahang Darul Makmur". *mygeoname.mygeoportal.gov.my*. Jabatan Ukur dan Pemetaan Malaysia. Diarkibkan daripada yang asal pada 23 Ogos 2017. Dicapai pada 11 Mac 2024.
3. 1 2  Direktorat Pemetaan Negara Malaysia (1967); *Malaysia, Pahang, Gunong Palas*. 1:63 360. L7010.
4. 1 2 3 4  Pengarah Pemetaan Negara Malaysia. Jabatan Ukur dan Pemetaan Malaysia (2013); *Gunung Irong (Pahang). Topographic Map (Peta Topografi, Cetakan Tidak Terhad)*. 1:50 000. BV32. MY502A.
5. 1 2 3  "Aplikasi Pangkalan Data Nama Geografi dan Gazetir Kebangsaan". *MyGeoName*. Jabatan Ukur dan Pemetaan Malaysia. Dicapai pada 11 Mac 2024.
6. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). Pentadbiran Aeronautik dan Angkasa Kebangsaan (NASA). Dicapai pada 11 Mac 2024.
**Pelumba Malam** merupakan sebuah filem aksi jenayah Malaysia 1989 arahan A. R. Badul. Filem Pelumba Malam diterbitkan dalam bentuk filem warna.

Filem Pelumba Malam mula ditayangkan pada 1989 di pawagam seluruh negara. Menampilkan Sabree Fadzil, Noreen Noor dan ramai lagi.

Pengarah
--------

Filem Pelumba Malam diarah oleh pengarah A. R. Badul pada 1989.

Ringkasan
---------

Kumpulan bermotosikal sering dianggap sebagai kumpulan liar oleh sesetengah anggota masyarakat. ASP Jeffrie (Jeff) dan Inspektor Ema dari Unit Tindak Khas (UTK) Bukit Aman telah ditugaskan untuk menjejaki kumpulan ini. Kegiatan kumpulan ini diketuai oleh Rizal yang giat menjalankan kegiatan untuk mencari wang secara haram hinggalah Rizal dimasukkan ke hospital kerana kemalangan dalam satu perlumbaan haram. Sepanjang Rizal di hospital, Ema yang telah lama menjadi teman Rizal secara menyamar menceritakan latar belakang kegiatan Rizal kepada Jeff. Akhirnya Rizal dapat tahu yang Ema bekerja rapat dengan Jeff. Rizal mengambil langkah menawan Ema sebagai tebusan.

Pelakon
-------

* Sabree Fadzil sebagai ASP Jeffrie
* Noreen Noor sebagai Ema
* Azmi Mohamad sebagai Rizal
* Erma Fatima sebagai Tini
* Mustapha Kamal sebagai Zul
* Edika Yusof
* Sidi Oraza sebagai Lan
* Wann

Lagu
----

* Jawapan Yang Kelabu

Pencapaian
----------

* Festival Filem Malaysia ke-8, 1989
	+ Jurukamera Terbaik: Badaruddin Haji Azmi
	+ Lagu dan Penggubahan Terbaik: A. Ali

Lihat juga
----------

* Filem Malaysia tahun 1989

Pautan luar
-----------

* Filem Kita - Pelumba Malam
Datuk **Ling Hee Leong** (Cina : 林熙隆, dilahirkan pada 1969) adalah Naib Ketua Pemuda Persatuan Cina Malaysia (MCA) Kebangsaan pada tahun 2005-2008. Beliau anak kepada Ling Liong Sik, bekas Presiden MCA.

Politik
-------

Pada pemilihan MCA 2005, Ling Hee Leong memenangi jawatan Naib Ketua Pemuda MCA Kebangsaan. Dalam hal ini, Ling Liong Sik berkata bahawa kemenangan Ling Hee Leong adalah kerana kemampuan dan bakatnya sendiri.

Kontroversi
-----------

Dari 1996 hingga 1997, Ling Hee Leong, dengan bantuan ahli perniagaan John Soh Chee Wen, memperoleh 6 syarikat tersenarai pada harga 1.2 bilion ringgit, yang menimbulkan kontroversi.

Setiausaha Agung Parti Tindakan Demokratik (DAP) Lim Kit Siang melaporkan kepada Suruhanjaya Pencegahan Rasuah Malaysia pada 13 Jun 1997, bertanya sama ada Ling Hee Leong terlibat dalam penggunaan tidak wajar pengaruh politik dan menteri bapanya Ling Liong Sik. Pada 30 Julai 2003, Suruhanjaya Pencegahan Rasuah mengumumkan selepas 6 tahun penyiasatan bahawa Ling Hee Leong tidak melakukan apa-apa yang menyalahi undang-undang dalam pengambilalihan syarikat tersenarai.

Rujukan
-------

1. ↑  EDWARDS, AUDREY (2005-08-21). "Hee Leong makes a grand entry". *The Star* (dalam bahasa Inggeris).
2. ↑  "Ling: My sons won on their own merits". *The Star* (dalam bahasa Inggeris). 2005-08-21.
3. ↑  Ching, Yap Mun (2003-07-30). "ACA clears Ling and son". *Malaysiakini*.
**Godzilla** (Jepun: ゴジラ, Hepburn: *Gojira*) (/**[invalid input: 'icon']**ɡɒdˈzɪlə/; [ɡodʑiɽa]  ( dengar)) merupakan kaiju, raksaksa wayang Jepun, pertama kali muncul dalam filem Ishirō Honda 1954 *Godzilla*. Sejak itu, Godzilla telah terus menjadi ikon budaya pop dunia terbit dalam 28 filem terbitan Toho Co. Ltd.. Raksasa ini turut muncul dalam banyak media lain kelahiran semula termasuk permainan video, novel, komik, siri televisen, dan filem terbitan semula Amerika dengan francis filem Amerika kedua dalam penerbitan.

Dengan pengeboman Hiroshima dan Nagasaki dan peristiwa *Daigo Fukuryū Maru* masih segar dalam kesedaran Jepun, Godzilla dihasilkan sebagai raksaksa yang tercipta hasil ledakan nuklear dan metaphor bagi senjata nuklear pada umum. Ketika filem mengenainya berkembang, sesetengah cerita mula menjadi semakin serius menggambarkan Godzilla sebagai hero sementara yang lain masih menggambarkannya sebagai raksaksa ganas.

*Godzilla* (1954)

Nama
----

*Gojira* (Jepun: ゴジラ) merupakan gabungan dua perkataan Jepun: *gorira* (ゴリラ?, "gorila")
, dan *kujira* (鯨（クジラ）?, "paus")
, yang sesuai kerana dalam satu peringkat rancangan, Godzilla digambarkan sebagai "kacukan antara gorila dan paus", menghimbar kepada saiz, kekuatannya dan asal dari laut. Cerita popular adalah "Gojira" sebenarnya merupakan nama gelaran pembantu panggung yang sasa di Studio Toho. Bagaimanapun cerita ini tidak pernah disahkan, dan selepas lima puluh tahun sejak cerita asal dihasilkan, tiada orang yang mendakwa sebagai pekerja yang dikisahkan mengaku dan tiada gambar muncul. Kimi Honda (balu Ishiro Honda) sentiasa mensyaki bahawa orang tersebut tidak pernah wujud sebagaimana disebutnya pada wawancara tahun 1998 "pembantu panggung di Toho suka berlawak dengan cerita diperbesarkan".

Rujukan
-------

1. ↑  Steve Ryfle. *Japan's Favorite Mon-Star*. ECW Press, 1998. Pg.22
2. ↑  "Gojira Media". *Godzila Gojimm*. Toho Co. Ltd. Dicapai pada November 19, 2010.
3. ↑  Steve Ryfle. Pg.23

Pautan luar
-----------

* (Jepun) Official Website of Toho (Japanese)
* (Jepun) Godzilla Official Website (Japanese) Diarkibkan 2005-05-27 di Wayback Machine
* Templat:IMDb character
* Diarkibkan 2012-04-25 di Wayback Machine

Templat:Godzilla
**Muhammad Ariff Farhan bin Md Isa** (lahir 14 Julai 1996 di Kedah) merupakan pemain bola sepak Malaysia yang bermain sebagai pemain tengah untuk Kedah dalam Liga Super Malaysia. Pemain ini pernah mewakili Harimau Muda A untuk bermain di Liga S. Pada bulan Oktober 2012, dia menjadi pemain termuda beraksi dalam Liga S ketika berumur 16 tahun mengatasi rekod yang sebelum ini dipegang bekas bintang Young Lions, Hariss Harun.

Karier
------

Mohd Ariff Farhan belajar di Sekolah Sukan Bukit Jalil ketika berumur 13 tahun. Kemudiannya, dia dipilih ke dalam pasukan bola sepak SSBJ untuk pertandingan Piala Presiden Malaysia.

Dia dipilih oleh jurulatih Harimau Muda A, Ong Kim Swee ke dalam skuad Malaysia bawah-22 untuk Kelayakan Piala Asia B-22 AFC 2013. Dia merupakan pemain termuda dalam pertandingan itu ketika baru berusia 16 tahun.

Selepas menunjukkan aksi cemerlang dalam pertandingan itu, dia dimasukkan ke dalam skuad Harimau Muda A untuk beraksi dalam Liga S. Dia membuat penampilan sulung sebagai pemain gantian ketika perlawanan menentang Balestier Khalsa pada 7 Oktober 2012 menjadikannya pemain termuda untuk beraksi dalam Liga S, dan bermain dalam kesebelasan utama pada 2 November dimana Tampines Rovers menewaskan Harimau Muda A untuk mengesahkan kejuaraan Liga S mereka.

Karier antarabangsa
-------------------

Mohd Ariff Farhan membuat penampilan sulung antarabangsa untuk pasukan Malaysia bawah-22 dalam Kelayakan Piala Asia B-22 AFC 2013 dan Piala SCTV 2012.

Rujukan
-------

1. 1 2  Koh, Gary (7 October 2012). "Malaysians master Yishun pitch to tame Tigers". S.League. Dicapai pada 4 November 2012.
2. ↑  "salinan arkib". Diarkibkan daripada yang asal pada 2015-01-01. Dicapai pada 2015-01-01.
3. ↑
4. ↑  "salinan arkib". Diarkibkan daripada yang asal pada 2012-05-23. Dicapai pada 2015-01-01.
5. ↑
6. ↑  "salinan arkib". Diarkibkan daripada yang asal pada 2013-01-22. Dicapai pada 2015-01-01.
7. ↑  "salinan arkib". Diarkibkan daripada yang asal pada 2013-02-21. Dicapai pada 2015-01-01.

| Persondata |
| --- |
| Nama | Muhammad Ariff Farhan Mohd Isa |
| Nama alternatif |  |
| Pemerihalan ringkas | Pemain bola sepak Malaysia |
| Tarikh kelahiran | 14 Julai 1996 |
| Tempat kelahiran | Pokok Sena, Kedah, Malaysia |
| Tarikh kematian |  |
| Tempat kematian |  |
**Bank Muamalat Malaysia Berhad** (Jawi: بڠک معاملة مليسيا برحد) adalah bank kedua yang menawarkan Perbankan Islam di bawah "Akta Perbankan Islam 1983"
di Malaysia, selepas Bank Islam.

Bank Muamalat memulakan operasinya pada 1 Oktober 1999 dan merupakan gabungan aset dan liabiliti bahagian perbankan Islam daripada Bank Bumiputra Malaysia Berhad, Bank of Commerce (M) Berhad dan BBMB Kewangan. Khazanah Nasional Berhad memegang 70% daripada saham syarikat, manakala 30% lagi dipegang oleh Commerce Asset-Holdings Berhad.

Pada pertengahan Ogos 2012, diketahui bahawa DRB Hicom memegang 70% saham di dalam bank manakala Khazanah Nasional Berhad memegang selebihnya dan Bank Affin dibenarkan oleh Bank Negara Malaysia untuk berbincang dengan pemilik bank ini mengenai penggabungan bank ini dengan Bank Affin.

Pautan luar
-----------

* Laman web korporat Diarkibkan 2008-05-08 di Wayback Machine

Rujukan
-------

1. ↑  "DRB-Hicom will not divest stake in Bank Muamalat", The Star,7th September 2012.
**Sel Langerhans**, **LC** ialah sel dendritik dengan granula Birbeck yang terdapat pada jaringan epitelium seperti nodus limfa. Pada radang histiosis, sel Langerhans dapat dijumpai pada organ/tempat lain.

Sel Langerhans dinamakan sempena Paul Langerhans, seorang ahli sains Jerman yang dengan tidak sengaja menemukan sel tersebut semasa pengajian kedoktoran beliau pada usia 21 tahun. Pada saat itu sel Langerhans, dengan keliru, dianggap sebagai bahagian dari sistem saraf.

Dari penyelidikan yang telah dilakukan, seperti hilangnya kapasiti sel dendritik untuk menangkap dan kemudian menampilkan ekspresi antigen, setelah induksi siklosporin A, demikian pula terapi *prednisolone* dan *azathioprine* akan menginduksi penurunan jumlah, kapasiti penampil antigen dan perubahan morfologi dari sel Langerhans. Terapi dengan retinoid dapat memperpanjang waktu ekspresi HLA-DR dan CD1 pada sel epitelial, sehingga peredaran abnormal sel Langerhans pada lapisan epidermal, seperti pada psoriasis, menjadi normal kembali.

Ekspresi pencerap langerin yang terdapat pada LC, diteliti, merupakan mekanisme yang dapat mencegah penularan HIV-1.

Rujukan
-------

1. ↑  (Inggeris) "The effect of retinoids on dendritic cell function" (PDF). *Antigen Presentation Research Group, Division of Immunological Medicine, Clinical Research Centre; P. A. BEDFORD & S. C. KNIGHT*. Dicapai pada 2010-12-11.
2. ↑  (Inggeris) "Langerin is a natural barrier to HIV-1 transmission by Langerhans cells". *Department of Molecular Cell Biology and Immunology, VU University Medical Center; de Witte L, Nabatov A, Pion M, Fluitsma D, de Jong MA, de Gruijl T, Piguet V, van Kooyk Y, Geijtenbeek TB*. Dicapai pada 2010-12-11.

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***28 Hari Mencari Cinta*** ialah sebuah siri drama televisyen Malaysia 2021 arahan oleh Ng Ken Kin, di bintangi oleh Aiman Hakim Ridza, Hannah Delisha, Ameerul Asyraf dan Elly Arifin. Siri ini memulakan tayangan di Slot Lestary, TV3 23 Disember 2021 menggantikan Gila-Gila Cinta.

Sinopsis
--------

Faisal (Aiman Hakim Ridza) memiliki podcast sendiri dan bercita-cita ingin melebarkan sayapnya ke luar negara bagi menguji kebolehannya sebagai penyampai radio. Bagi Faisal, apa yang dicari adalah kebahagiaan dan kejayaan dalam hidupnya. Namun, satu perkara yang Faisal tidak boleh lupakan ialah cinta pertamanya dengan Saleha yang mempunyai ciri-ciri gadis yang diinginkan. Faisal tidak tahu kenapa mereka berpisah secara tiba-tiba. Saleha telah meninggalkan dia tanpa sebab dan tidak dapat dijejaki sehingga kini.

Saleha (Hannah Delisha) pula meneruskan kehidupannya sebagai perancang kewangan di sebuah syarikat swasta kerana tidak berminat untuk bekerja di syarikat milik ayahnya, Encik Rahmat. Saleha ingin berdikari dan tidak mahu mengharapkan kesenangan hidup yang diberikan oleh ayahnya. Saleha bertunang dengan Danial (Ameerul Asyraf) atas kehendak Encik Rahmat. Saleha tidak menyukai sikap Danial yang suka berfoya-foya tetapi Encik Rahmat sering memuji Danial yang menjadi harapannya untuk terus memacukan perniagaannya ke peringkat global. Saleha tidak sampai hati untuk memberitahu keadaan sebenar yang bakal menghampakan ayahnya. 

Dalam keadaan itu, Saleha teringat pada Faisal, cinta pertamanya yang dianggap sebagai seorang lelaki dungu yang selalu membuat kesilapan malah sering kali mengulanginya. Lelaki itu jugalah telah mengunci hatinya untuk mencintai dan mengharapkan agar satu hari nanti takdir akan menemukan mereka berdua. 

Podcast Faisal yang diberikan nama Love Barista membincangkan tentang kisah cinta, memberi petua untuk mencari cinta dan juga menyelesaikan masalah cinta. Podcast Faisal mendapat sambutan ramai sehingga ada kawan-kawan Saleha yang tularkan podcast itu dan ini membuatkan Saleha ingin tahu apa yang menariknya tentang podcast itu. 

Takdir menemukan kembali Faisal dan Saleha. Dalam masa yang sama, Faisal mendapat tawaran kerja sebagai DJ di Australia. Dia harus berada di sana dalam masa 28 Hari. Di sinilah bermula syarat yang diberikan oleh Saleha kepada Faisal iaitu 28 hari mencari cinta untuk kembali berkasih. Faisal perlu mencari kesilapan dia dalam hubungan mereka dulu dalam tempoh 28 hari sahaja. Bagaimana pula dengan Airin yang menagihkan cinta daripada Faisal? Apakah bakal berlaku dengan hubungan Saleha dan tunangnya Danial? Adakah Faisal dan Saleha boleh kembali bahagia bersama?

Pelakon
-------

* Aiman Hakim Ridza sebagai Faisal
* Hannah Delisha sebagai Saleha
* Ameerul Asyraf sebagai Daniel
* Elly Arifin sebagai Airin
* Muaz Fitri sebagai Nasir
* Khaty Azian sebagai Asmira
* Aleza Shadan sebagai Puan Maria
* Fiza Thomas sebagai Intan
* Rahim Jailani sebagai Encik Rahmat
* Roy Azman sebagai Encik Malik
* Aishah Atan sebagai Fauziah
* Azman Jantan sebagai Fuad
* Fifi Fuyoo sebagai Miss Nora
* Mohamad Ikhwan sebagai Aidil

Rujukan
-------

1. ↑   Drama 28 Hari Mencari Cinta. MyInfoTaip. Dicapao 22 Disember 2021
**AZIZUL KHAMIS** merupakan seorang penyanyi berkelahiran Ipoh, Perak. Beliau merupakan anak keenam daripada tujuh orang adik beradik dan mendapat pendidikan awal di Sekolah Rendah dan Menengah Anglo Chinese Ipoh dan meneruskan pengajian di Institut Kesihatan Umum Bangsar Kuala Lumpur.

Beliau meminati bidang nyanyian sewaktu beliau berumur 6 tahun dan pada usia itu beliau mula menyanyi dengan kugiran. Lagu pertama beliau bersama kugiran di Ipoh ialah Salam Mesra yang pernah dipopularkan oleh penyanyi A. Halim.

Pada tahun 1978, beliau mencuba nasib dalam siri pertandingan nyanyian yang dianjurkan oleh RTM Ipoh iaitu Bintang Kelab RTM. Beliau merupakan peserta yang berjaya ke peringkat akhir. Pada tahun 1980, beliau berhijrah ke Kuala Lumpur dan mula berjinak-jinak dirinya dalam beberapa siri 
pertandingan nyanyian lagi dan menjuarainya beberapa kali. Di antaranya, Bintang Suara Emas Malaysia 1982, Bintang Golden Voice 1983, Bintang Suara Bandaraya 1984 dan beberapa lagi.

Berikutan daripada itu, pada tahun 1985, beliau mendapat tempat tawaran merakamkan album yang berjudul Kasih ke Mana Menghilang yang diterbitkan oleh Ansyary Mohd Ibrahim setelah beliau mendapat tempat kedua dan persembahan terbaik dalam pertandingan lagu patriotik pada tahun 1984 anjuran RTM.

Album
-----

* "Kasih ke Mana Menghilang"
* "Kali Kedua"
* "Ku Di Sini"
* Album Kompilasi 1
* Album Kompilasi 2
* "Riang Ria Hari Raya"
* AGOGO Brothers 1
* AGOGO Brothers 2
* AGOGO Brothers 3
* "Alunan Mesra Hari Raya",
* Album bersama Rohana Jalil
**John Marston** ialah salah satu protagonia dalam siri permainan video *Red Dead* yang dibangunkan oleh Rockstar Games. Marston ialah watak yang boleh dimainkan dalam ansuran pertama siri ini, *Red Dead Redemption.*

Alkisah selepas berakhirnya masa Wild West di Amerika Syarikat, Marston dipaksa oleh ejen penguatkuasa bagi memburu rakan-rakan lamanya yang masih hidup sebagai syarat agar keluarganya boleh bebas dari dakwaan pemerintah, hal ini sebab dahulu dia ialah seorang penjenayah dan bawahan dari ketua samseng bernama Dutch van der Linde. 

Marston ialah protagonis dalam DLC zombi permainan ini yang bertajuk *Undead Nightmare,* Marston sebagai watak penyokong dalam siri prekuel tahun 2018 bertajuk *Red Dead Redemption 2* juga boleh dimainkan selepas kematian protagonis sebenar siri itu. Dalam permainan prekuel, Marston ditampilkan watak yang kurang ramah dan teruk dalam tata susila tetapi setia membersamai kumpulan samseng lamanya yang sudah ia menyananya sebagai keluarga sendiri. Samseng itu bersurainya selepas serangan-serangan Pinkerton yang semakin ganas, berkhianatnya Micah dan keadaan mental pemimpin mereka yang bertambah sakit. 

Morgan mengorbankan dirinya agar Marston mampu melarikan diri dari kejaran Pinkerton. Morgan pun yang sudah sakit TB tetap mampu bertahan tetapi terbunuh selepas bertarung melawan Micah yang sudah menunggu kematiannya sedari awal. Marston yang mendengar khabar kematiannya kemudian memulakan kehidupan baharu yang lebih jujur dengan Abigal isterinya, Jack anaknya, dan Encik Lumbago sebagai petani dan pemburu haiwan. Tetapi hal itu ia perbuat baru selepas membalaskan dendam Morgan. 

Rob Wiethoff melakonkan John Marston dalam kedua-dua permainan dengan teknik merakam, tangkapan gerakan. Watak itu dibangunkan bagi menjadi watak dengan sifat yang sayang pada keluarga dan bersetuju berbuat apapun demi keselamatan mereka dalam permainan pertama. Apabila dalam prekuel, sifat Marston berbanding 180°. Wiethoff melihat kehidupan mudanya sebagai inspirasi melakonkan bahasa tubuh Marstom. Beberapa penulis juga mempunyai pandangan bahawa kisah John di permainan pertama mungkin mengehadkan dalam permainan kedua. Watak itu diterima dengan sangat, baik daripada ahli pengkritik ataupun pemain atas sifat sayang keluarga, kebimbangan antara baik dan buruk, dan kembalinya ia ke kehidupan samseng selepas masa Wild West berakhir. Wiethoff mendapat banyak bon dan kepopularan dari mengalih suara dan melakonkan Marston.
**Yao Ming** (Bahasa Cina: 姚明code: zh is deprecated ; pinyin: Yáo Míng; lahir 12 September 1980) ialah bekas pemain profesional bola keranjang yang pernah bermain untuk Shanghai sharks di liga Chinese basketball association (CBA) dan Houston Rockets di liga National Basketball Association (NBA). Dia pada masa ini merupakan pemain tertinggi dalam NBA, pada 7 kaki 6 inci (2.29 m).

Yao, yang dilahirkan Shanghai, China, mula bermain untuk the Shanghai Sharks sebagai remaja, dan bermain dalam kumpulan senior selama 5 tahun dalam CBA, memenangi kejuaraan pada tahun terakhirnya. Selepas berunding dengan CBA dan Sharks bagi perlepasannya, dia telah dibebaskan dan dipilih oleh Houston Rockets sebagai pilihan pertama keseluruhan dalam Draf Nba 2002. Dia pernah sampai ke NBA Playoffs sebanyak empat kali. Pada bulan Julai 2012, Yao mengumumkan persaraannya daripada bola keranjang profesional akibat siri kecederaan kaki dan buku lali yang telah menyebabkannya terlepas 250 permainan dalam 6 musim terakhirnya. Selama 8 musim dia bersama dengan Rockets, Yao memegang beberapa rekod seperti ranking nombor 6 dalam keseluruhan mata serta rebound diperoleh dan juga ranking nombor 2 bagi keseluruhan halangan skor diperoleh bagi francais Rockets. 

Yao merupakan salah seorang atlit China yang paling terkenal, memdapat penajaan daripada beberapa syarikat terkenal. Tahun pertamanya di NBA merupakan subjek yang diutamakan dalam filem dokumentari The Year Of The Yao, dia juga menulis sebuah autobiography berjudul Yao: A Life in Two Worlds bersama Ric Bucher, seorang penganalisa NBA. 

Pada 4 April 2016, Yao bersama Shaquille O'Neal dan Allen Iverson telah dinobatkan ke dalam Naismith Memorial Basketball Hall Of Fame.

Pautan luar
-----------

* Profil rasmi Yao Ming di NBA.com
* Club Yao Diarkibkan 2018-04-30 di Wayback Machine – Kelab peminat rasmi Yao Ming
**Kelab Sukan Al-Sadd** (Arab: نادي السد الرياضيcode: ar is deprecated ) adalah sebuah kelab sukan Qatar berpengkalan di daerah Al-Sadd, yang merupakan sebahagian daripada bandar raya Doha. Ia paling diingati kerana pasukan bola sepaknya, yang bertanding di aras tertinggi bola sepak Qatar, Liga Bintang Qatar. Kelab ini dikenali oleh penduduk tempatan sebagai "Al-Zaeem", iaitu diterjemahkan sebagai "The Boss". Kelab ini juga melibatkan dirinya di dalam pasukan bola baling, bola keranjang, bola tampar, ping pong dan olahraga. Tidak syak lagi ia merupakan pasukan yang paling berjaya di negara tersebut, merentasi segala jenis sukan.

Rujukan
-------

1. ↑  "Official website Al Sadd Sports Club - Qatar". al-saddclub.com.com. Diarkibkan daripada yang asal pada 26 Jun 2012. Dicapai pada 19 Jun 2012.

Pautan luar
-----------

* Laman rasmi

  


| Pencapaian |
| --- |
|
| Didahului oleh**YomiuriJepun** | **Champions of Asia**1988–89 | Diikuti oleh:**Liaoning FCRepublik Rakyat China** |
|
| Didahului oleh**Seongnam Ilhwa ChunmaKorea Selatan** | **Champions of Asia**2011 | Diikuti oleh:**Ulsan HyundaiKorea Selatan** |

  

Templat:Al Sadd SC

Templat:AFC Champions League

Templat:Qatari League

Templat:AFC Champions League Winners
**Sekolah Kebangsaan Pulau Sibu** atau nama ringkasnya *SK Pulau Sibu* atau *SKPS*, merupakan salah sebuah sekolah bantuan penuh kerajaan yang terletak di daerah Mersing, Johor. Sekolah ini terletak di Pulau Sibu, iaitu salah sebuah pulau yang terdapat di daerah Mersing, Johor.

Sekolah Kebangsaan Pulau Sibu juga merupakan sekolah yang dikategorikan sebagai Sekolah Kurang Murid (SKM) oleh Kementerian Pendidikan Malaysia kerana memiliki enrolmen kurang daripada 150 orang. 

Pada tahun 2023, secara keseluruhannya SK Pulau Sibu memiliki seramai 6 orang guru, seorang pembantu tadbir dan 13 orang murid.

Sejarah
-------

Sekolah ini telah ditubuhkan pada tahun 1983 atas inisiatif masyarakat kampung dan pihak kerajaan sendiri bagi memberikan pendidikan berkualiti untuk anak-anak di kawasan ini.

Visi
----

Pendidikan Berkualiti, Insan Terdidik dan Negara Sejahtera.

Misi
----

Melestarikan sistem pendidikan yang berkualiti untuk membangunkan potensi individu bagi memenuhi Aspirasi Negara.

Matlamat
--------

Sekolah Kebangsaan Pulau Sibu akan melahirkan pelajar yang berilmu, cemerlang dengan kelulusan 100% dalam UPSR, PKSR, Pentaksiran Berasaskan Sekolah dengan mutu pengajaran dan pembelajaran yang tinggi.

Pencapaian
----------

Pada tahun 2015, sekolah ini telah dipilih menjadi salah sebuah model bagi 'Sekolah Rintis Abad ke-21' oleh Jabatan Pendidikan Negeri Johor bagi kategori Sekolah Kurang Murid (SKM) di daerah Mersing atas pencapaian cemerlang dalam Ujian Pencapaian Sekolah Rendah (UPSR) 2014.

SK Pulau Sibu juga aktif dalam sukan pelayaran. Seorang murid SK Pulau Sibu juga telah memenangi MSSJ Pelayaran pada tahun 2022 dan telah mewakili negeri Johor ke MSSM Pelayaran di Port Dickson. 

Seorang murid SK Pulau Sibu juga telah mendapat anugerah Gangsa dalam pertandingan bercerita Bahasa Inggeris peringkat negeri Johor pada tahun 2021

Alamat
------

Sekolah Kebangsaan Pulau Sibu
D/A Pejabat Pelajaran Daerah Mersing,
No. 27, Jalan Dato' Luar,
86800 Mersing,
Johor, Malaysia.
Telefon/Fax = TIADA

Pautan luar
-----------

*
**Percetakan digital** ialah kaedah mencetak daripada imej berasaskan digital terus kepada pelbagai media. Ia biasanya merujuk kepada pencetakan profesional di mana kerja kecil daripada penerbitan atas meja dan sumber digital lain dicetak menggunakan pencetak laser atau inkjet format besar dan/atau isipadi tinggi.

Percetakan digital mempunyai kos setiap halaman yang lebih tinggi daripada kaedah percetakan mengimbangi yang lebih tradisional, tetapi harga ini biasanya diimbangi dengan mengelakkan kos semua langkah teknikal yang diperlukan untuk membuat plat cetakan. Ia juga membenarkan pencetakan atas permintaan, masa pemulihan yang singkat dan juga pengubahsuaian imej (data pembolehubah) yang digunakan untuk setiap tera. Penjimatan dalam tenaga kerja dan keupayaan mesin penekan digital yang semakin meningkat bermakna percetakan digital mencapai tahap di mana ia boleh menandingi atau menggantikan keupayaan teknologi percetakan mengimbangi untuk menghasilkan cetakan yang lebih besar bagi beberapa ribu helaian pada harga yang rendah.

Rujukan
-------

1. ↑  David Whitbread (2009). *The Design Manual*. University of New South Wales Press. m/s. 312. ISBN 978-1-74223-000-9 – melalui Google Books.
2. ↑  William E. Kasdorf (2003). *The Columbia Guide to Digital Publishing*. Columbia University Press. m/s. 320. ISBN 978-0-231-12499-7 – melalui Google Books.
3. ↑  Marianne Hörlesberger; Mohamed El-Nawawi; Tarek M. Khalil (2007). *Challenges in the Management of New Technologies*. World Scientific. m/s. 493. ISBN 978-981-270-855-7 – melalui Google Books.
***Maindhan*** ialah filem aksi komedi Tamil Malaysia arahan C. Kumaresan. yang turut berlakon sebagai pelakon utama. Ia juga dibintangi oleh Shaila, Gheetha, Rabbit Mac, Hanuman dan THR Uthaya. Rapper Malaysia Darkey membuat kemunculan khas. Filem ini ditayangkan melalui keluaran terhad pada 9 Ogos 2014 di Malaysia, Singapura, dan Tamil Nadu. Ia mendapat pujian daripada para pengkritik dan juga muncul sebagai filem Tamil yang paling banyak dihasilkan secara tempatan sepanjang masa sebelum dipecahkan oleh *Vedigundu Pasangge* pada tahun 2018.

Sinopsis
--------

Selepas gagal dalam kehidupan cintanya, Dev berada dalam keadaan terhoyong-hayang. Dalam keadaannya, dia sering melihat seorang lelaki tua yang memberinya petunjuk mengenai bagaimana masa depannya akan berubah. Pada suatu hari, dia secara tidak sengaja menemui seorang budak lelaki dari rumah perlindungan. Dia menyedari terdapat kesamaan antara budak lelaki dan bekas teman wanitanya, jadi dia memutuskan untuk mengenali lelaki itu lebih jauh hanya untuk mendedahkan sesuatu yang Dev tidak ingin dia tahu di tempat pertama.

Pelakon
-------

* C. Kumaresan sebagai Dev
* Shaila Nair sebagai Shalini (Shalu)
* Geetha sebagai Gayathri
* Rabbit Mac sebagai rakan karib Dev
* Hanuman
* Uthaya THR Raaga sebagai penjahat
* Darkey
* Sheezay

Keluaran
--------

*Maindhan* dikeluarkan pada 9 Ogos 2014. Ia mendapat kutipan pecah panggung sebanyak RM 903,550 sebelum rekodnya dipecahkan oleh filem 2018, *Vedigundu Pasangge*.

Rujukan
-------

1. ↑  Golden Screen Cinemas. "Golden Screen Cinemas ::". *Golden Screen Cinemas*.
2. ↑  "'My Dream has Come True with Maindhan'". *The New Indian Express*.
3. ↑  "Malaysian Movie Maindhan Debuts in Chennai". *Astro Shaw*.
4. ↑  "How the director of local Tamil film 'Maindhan' beat the odds - Movies - The Star Online". *thestar.com.my*.
5. ↑  Local film Maindhan opens in Malaysia Tomorrow The Star Online. 8 Ogos 2014.
***Bikin Wilayah*** ialah album studio kesembilan yang dirakam oleh kumpulan Search semenjak penyanyi utama asalnya, Amy meninggalkan mereka untuk memberi tumpuan kepada kerjaya solo. Oleh yang demikian, Awie pada ketika itu yang bergerak solo selepas keluar daripada Kumpulan Wings, Malaysia dijemput berkolaborasi sebagai penyanyi gantian untuk menyempurnakan ‘special project’ Search & Awie untuk album ini.

Maklumat am
-----------

Ketika album ini dirakam, Awie selaku penyanyi undangan sudah meninggalkan kugiran Wings. (Diingatkan bahawa album yang keluar sebelumnya iaitu album duet *Double Trouble 2* yang menggabungkan Search dan Wings, menyaksikan Mustaffa Din sebagai penyanyi Wings). Selain Awie, kumpulan Search dianggotai oleh Hamzah Taib (gitar elektrik), Noordin Taib (gitar elektrik dan akustik), Fauzi (gitar bes, papan nada) dan Yazid Ahmad (dram).

Album terbitan kumpulan Search ini dirakam di studio Menora Music, diikuti proses pengadunan dan mastering di Synchrosound Studio. Selepas siapnya album ini, Noordin, Hamzah dan Fauzi meninggalkan kumpulan Search, meninggalkan Yazid sebagai satu-satunya ahli Search yang tinggal, sekaligus menandakan kumpulan Search di ambang perpecahan. Kumpulan Search dengan anggota baru sempat menerbitkan satu lagi album, *Selepas Banjir*, sebelum berpecah pada tahun 2001, dan tahun 2004 mereka bergabung kembali untuk Konsert Evolusi Lagenda Rock ,kembali aktif sehingga hari ini.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Seni kata | Gubahan | Masa |  |
| 1. | "Mancis Dah Basah" | Loloq | Search & M. Nasir | 4.40 |
| 2. | "Bayangan Baiduri" | S. Amin Shahab | M. Nasir | 6.25 |
| 3. | "Zen (Bikin Wilayah)" | Loloq | Fauzi, Noordin, Yazid & Kid | 4.22 |
| 4. | "Setia Dalam Kacamu" | Keon | M. Nasir | 5.06 |
| 5. | "Ichiban" | Loloq | Noordin | 4.00 |
| 6. | "Kanta Biru" | Usop | Fauzi, Noordin, Yazid & Kid | 4.35 |
| 7. | "Ghairah Malam 15" | Keon | Search & M. Nasir | 4.45 |
| 8. | "Mutiara Embun" | Seth | M. Nasir | 4.35 |
| 9. | "Penghujung Jalan" | Keno Salleh Ghani | Fauzi, Noordin, Yazid & Kid | 4.35 |
| 10. | "Nur Nilam Sari" | Loloq | Search & M. Nasir | 5.51 |

ES AMING SHAHAB ES TO SEMEJITA

Anugerah dan pencalonan
-----------------------

* Anugerah Industri Muzik (1999)
	+ Album Rock Terbaik

Pautan luar
-----------

* MuzikROCK: Bikin Wilayah (1998)[*pautan mati kekal*]

| * l
* b
* s
Search |
| --- |
| 
* **Amy Search**
* **Hamzah Mohd Taib**
* **Noordin Taib**
* **Nasir Daud**

* Zainal Rampa
* Hillary Ang
* Amran Marsiman
* Man Kidal
* Yazit Ahmad

 |
| Album studio | 
* *Cinta Buatan Malaysia*
* *Langit Dan Bumi*
* *Mentari Merah Di Ufuk Timur*
* *Di Pintu Sepi*
* *Berpaling*
* *Fenomena*
* *Karisma*
* *Rampage*
* *Double Trouble*
* *Terbaik*
* *Gema Di Timur Jauh*
* *Rock N' Roll Pie*
* *Double Trouble 2*
* *Bikin Wilayah*
* *Selepas Banjir*
* Rockestra
* *Fenomena 2003*
* *Gothik Malam Edan*
* *Katharsis*

 |
| Topik berkaitan | 
* Diskografi
* Anugerah dan pencalonan

 |
| **Buku Wikipedia Buku** |
**Tolong Awek Aku Pontianak** merupakan sebuah filem komedi romantik seram Malaysia 2011 yang mula ditayangkan di pawagam pada 7 Julai 2011. Filem arahan James Lee ini menampilkan Zahiril Adzim, Sazzy Falak, dan Harun Salim Bachik sebagai pelakon utama filem ini.

Sinopsis
--------

Percintaan dua dunia berbeza… Sebuah filem komedi seram yang mengisahkan Bob, berperwatakan lurus bendul dan baik hati yang bekerja di sebuah syarikat periklanan, di bawah penyeliaan Faizal. Selepas berpisah dengan teman wanitanya (Ina), Bob dan kawannya, Pian berpindah ke sebuah apartment lain. Kehidupan baru Bob bermula selepas berpindah dan bertemu dengan dua beradik iaitu Maya dan Liyana. Pada mulanya Liyana tidak menyenangi kehadiran Bob dan Pian kerana takut identiti mereka terbongkar.

Namun selepas menguji Bob, mereka mengakui bahawa Bob tidaklah seperti yang mereka sangkakan. Sejak itu, mereka berempat menjadi kawan baik. Hubungan Bob dan Maya pula bertambah rapat selepas insiden beg Maya diragut. Selepas bertemu Maya di rumah Bob, Faizal melamar Maya untuk bekerja di syarikatnya. Faizal cuba memikat Maya, namun hampa. Kemudian Faizal berpakat dengan Kamal untuk menakutkan Maya. Tetapi berlaku sebaliknya, Faizal dan Kamal pula yang ketakutan setelah dikacau oleh pontianak. Faizal mula curiga dengan kehadiran Maya dan menyuruh Kamal mencari bomoh Aaron Slam Bach untuk menyiasat kehadiran pontianak dipejabatnya.

Faizal menyatakan keraguannya tentang Maya kepada Pian dan mereka berpakat untuk membongkar identiti Maya dan Liyana. Di parti yang diadakan oleh Faizal, mereka melakukan pelbagai cara untuk membuktikan Maya dan Liyana adalah pontianak. Benarkah Maya dan Liyana pontianak? Dan apa pula hubungan Nadia dengan dua beradik itu? Semuanya akan terjawab dalam filem `Tolong! Awek Aku Pontianak!’.

Pelakon
-------

Sazzy Falak memegang watak Maya di dalam filem ini.
* Zahiril Adzim sebagai Bob
* Sazzy Falak sebagai Maya
* Liyana Jasmay sebagai Liyana
* Nourul Depp sebagai Nadia
* Rashidi Ishak sebagai Faizal
* Harun Salim Bachik sebagai Pak Harun, Aaron Slam Bach
* Jalaluddin Hassan sebagai Encik Jamal
* Ruminah Sidek sebagai Makcik Tua
* Yus Waisar sebagai Kamal
* Syanie sebagai Fatimah
* Afdlin Shauki sebagai Don
* Faezah Elai sebagai Ina
* Sufian Mohamed sebagai Pian
* Jehan Miskin sebagai Eddy Santorio
* Watie Sadali sebagai Wati
* Amerul Affendi sebagai Noordin
* Bell Ngasri sebagai Pembantu Pak Harun

Lihat juga
----------

* Filem Malaysia tahun 2011

Rujukan
-------

1. ↑  TAYANGAN FILEM CEREKA TAHUN 2011, Finas.gov.my. Dicapai pada 18 Januari 2011.

Pautan luar
-----------

* *Tolong Awek Aku Pontianak*  di Pangkalan Data Filem Internet (IMDb)
*Yi sang*
*Yi sang* - pembubuhan ramuan
*Yi sang* - pengadukan ramuan
**Yi sang** (nama lainnya: **Yee sang**, ***yusheng*** atau ***yuu sahng*** (Cina Ringkas: 鱼生code: zh is deprecated ; pinyin: yúshēng))​ ialah sejenis salad ikan mentah gaya Chaozhou. Yee sang biasanya terdiri daripada potongan daging ikan mentah (khususnya salmon), yang bercampur dengan cebisan sayur-sayuran, dan beraneka sos dan perasa, dan ramuan-ramuan lain. Secara harfiah, "yusheng" (kekadang turut dieja "yu sheng") dapat diterjemahkan menjadi "ikan mentah" dan boleh dianggap melambangkan kemewahan, kemakmuran dan kesuburan.

Sejarah
-------

Hidangan ini direka di kawasan pantai selatan China seperti Chaozhou dan Shantou kira-kira 1,500 tahun dahulu, ketika Dinasti Song. Menurut legenda, seorang dewi dari China yang dikenali sebagai Nǚwō (女娲code: zh is deprecated ) memperbuat manusia daripada tanah dan lumpur pada hari ketujuh bulan pertama tahun baru qamari. Sejak itu, hari tersebut dikenali sebagai "Hari Lahir Manusia". Dipercayai bahawa kaum nelayan dan pelaut China Selatan zaman silam amat menghormati mitos ini. Pada masa kini, *yusheng* dihidangkan dalam jamuan atau upacara keagamaan, bukan sahaja untuk memperingati peristiwa itu, malah untuk memberi penghormatan kepada Nüwo. Pada abad ke-19 dan awal abad ke-20, kebanyakan nelayan ini berhijrah ke negara-negara Asia Tenggara seperti Malaysia dan Singapura untuk kehidupan yang lebih baik, dan membawa bersama hidangan tradisi ini. Setakat ini tiada kajian ilmiah yang dapat menyokong pada mitos dan legenda ini namun ianya dapat dibuktikan jika satu kajian lapangan dan rujuk silang hikayat dilakukan secara serius untuk membuktikannya sepertimana kajian Schliemann pada tahun 1873 yang menemukan Kota Troy di Turki berdasarkan kajian beliau pada epik terkenal Illiad oleh Homer, di mana Kota Troy dalam Illiad dikatakan hanya dongeng dan mitos oleh para pengkaji.

Yee sang dimulakan di Kuala Lumpur kira-kira pada awal 1950-an, sebagai hidangan yang disajikan hanya selepas hari Tahun Baru Cina apabila restoran dibuka semula, dan restoran menyajikan hidangan ini sebagai pembuka selera untuk memupuk 'tuah' untuk tahun berikutnya.

Kini, "Lo Hei" – perlakuan melambung yee sang – ialah satu adat resam Tahun Baru Cina di Malaysia dan Singapura yang mana saudara-mara berkumpul di keliling meja lalu melambung cebisan ramuan ke udara dengan penyepit apabila disuruh, sambil melaungkan ucapan untuk menandakan bermulanya tahun yang makmur.

Ramuan-ramuan biasa termasuk: ikan salmon segar, lobak putih (*daikon*), lobak merah, cili kembung, halia, *kaffir lime leaf*, parsli Cina, potongan kacang tanah, bijan bakar, **keropok udang Cina** (atau udang kering goreng), dan tepung lima rempah. Kuahnya diperbuat terutamanya daripada sos plum.

Lihat juga
----------

* Makanan mentah
* Sashimi

Rujukan
-------

1. ↑  Bonny Tan; Rakunathan Narayanan; Lee Meiyu. "Yusheng". *Singapore Infopedia*. A Singapore Government Agency Website. Dicapai pada 31 Januari 2021.

Pautan luar
-----------

* A Dictionary of Singlish and Singapore English - Lo Hei
* A Dictionary of Singlish and Singapore English - Yu Sheng
**Sungai Kinta**  mengalir ke Sungai Perak. Kuala Sungai Kinta terletak di selatan Kampung Gajah. Dialek Perak menyebutnya sebagai 'Sungei Kente'.

Sungai Kinta mengalir dari Gunung Korbu di Ulu Kinta, Tanjung Rambutan. Warna air sungai sangat keruh kerana dicemari oleh lombong bijih timah suatu ketika dahulu. 

Beberapa buah bandar dilaluinya.Antaranya ialah Ipoh, Pasir Putih,Pengkalan Pegoh , Pusing, Batu Gajah, Tanjung Tualang, Kampung Kuala Pari, Kampung Sri Kinta dan Kampung Gajah. Di Tanjung Tualang , ramai pemancing memancing ikan kalui, toman , baung dan lain-lain.

Pada 20 Oktober 2008, Datuk Ong Siew Heng selaku Pengarah Bahagian Sungai JPS Malaysia berharap kualiti Sungai Kinta dapat ditingkatkan ke tahap 2B. Antara usaha memulihkan Sungai Kinta, JPS mengambil pelbagai langkah termasuk memasang perangkap sampah, pengurusan sisa di tapak pelupusan sampah, perangkap kelodak di tempat yang sesuai dan meningkatkan simpanan air serta mengenalpasti kesan-kesan pencemaran. JPS memilih Sungai Kinta sebagai model dalam program Satu Negeri Satu Sungai.

Rujukan
-------

1. ↑  Sungai Kinta pulih daripada pencemaran 10 tahun lagi
**Abdul Malik bin Abdullah** (1650-an - 1736) atau lebih dikenali sebagai **Tok Ku Pulau Manis** merupakan salah seorang tokoh ulamak di nusantara yang terkemuka.

*Abdul Malik bin Abdullah* atau nama penuhnya *Syeikh Abdul Malik bin Abdullah* merupakan salah seorang daripada ulamak Melayu yang bertanggung jawab mengembangkan syiar Islam di nusantara.

Pendidikan
----------

Beliau dikatakan mendapat pendidikan awal dari beberapa orang Ulama Terengganu dan seterusnya melanjutkan pelajaran di Aceh. Di antara gurunya di Aceh ialah Syeikh Abdur Rauf bin Ali Al-Fansuri. Semasa di Aceh beliau telah bersahabat dengan beberapa orang yang akhirnya menjadi tokoh dan ulama besar. Mereka ialah Syeikh Yusuf Tajul Khalwati al-Mankatsi dari Bugis-Makasar, Syeikh Abdul Muhyi Pamijahan dan Syeikh Burhanuddin Ulakan dari Sumatera Barat. Mereka telah menerima ijazah Tarekat Syatariyah dari ulama Aceh yang terkenal itu. Mereka kemudiannya bersama melanjutkan pelajaran ke Mekah dan Madinah. Semasa di Mekah, beliau bersahabat dengan Syeikh Abdus Syukur bin Abdul Karim Batani al-Fathani dan berguru kepada Syeikh Ibrahim al-Kurani.

Keluarga
--------

Di antara anak beliau ialah:

* Imam Yusuf Kesuma
* Badruddin
* Mik Tok Bungkuk

Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.

Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.

Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.

Rujukan
-------

* Hj Wan Mohd Shagir Abdullah (1999). *Penyebaran Islam & Silsilah Ulama Sejagat Dunia Melayu Jilid 6*. Persatuan Pengkajian Khazanah Klasik Nusantara & Khazanah Fathaniyah Kuala Lumpur. ISBN 9839701290.
* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd. ISBN 983-2391-00-8
*

Nota kaki
---------

1. 1 2  Hj Wan Mohd Shaghir Abdullah (1999). Penyebaran Islam & Silsilah Ulama Sejagat Dunia Melayu Jilid 6, m/s 20
2. ↑  Hj Wan Mohd Shaghir Abdullah (1999). Penyebaran Islam & Silsilah Ulama Sejagat Dunia Melayu Jilid 6, m/s 23

Pautan luar
-----------

* 

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kini Aku Sendiri** adalah sebuah album pop yang diterbitkan pada tahun 1981 serta merupakan album studio sulung penyanyi Rahim Maarof. Album ini diterbitkan oleh penerbit terkenal Indonesia, Ben Suprianto dan diedarkan oleh Hup Hup Music (Life Records). Album ini menyaksikan pertama kali Rahim yang muncul dengan rakaman album setelah berpengalaman menyanyi di kelab-kelab dan mengganggotai beberapa kumpulan muzik di era pertegahan tahun 70an. 

Album ini meluncurkan sebuah lagu saduran yang lirik nya pertama kali di tulis oleh beliau sendiri. Lagu "Kini Aku Sendiri" (lagu asal oleh Leo Sayer berjudul "More Than I Can Say"). Hala tuju muzik Rahim ketika ini berlandaskan pop kerana muzik rock yang diminatinya masih asing kepada pasaran muzik Melayu. Muzik free pop dan retro pop menjadi pilihan penerbit nya ketika ini. Komposer yang menyumbangkan lagu dalam album ini ialah M. Osman, Osman Ghani dan J.Risma serta Rahim dan Ben sendiri. Single seterusnya seperti "Hanya Dalam Mimpi" dan "Mengenang Mu" juga popular sekaligus meletakkan nama Rahim ketika itu sebagai artis baru popular. Album ini juga menyaksikan Rahim merakamkan dua lagu berentak moderate tradisional iaitu lagu "Senja Di Pekan" dan rakaman semula lagu "Dendang Patah Hati"M. Osman dan lagu "Mengenang Mu" mendapat banyak perhatian.

Senarai Runut
-------------

|  |  |
| --- | --- |
| Muka Satu |  |
| No. | Tajuk | Komposer | Masa |  |
| 1. | "Kini Aku Sendiri" (Saduran) | Leo Sayer / Rahim Maarof |  |
| 2. | "Geli Hati" | J. Risma |  |
| 3. | "Khalayan Senja" | O. Ghani |  |
| 4. | "Hanya Dalam Mimpi" | O. Ghani |  |
| 5. | "Senja Di Pekan" | O. Ghani |  |
| 6. | "Rintihan Anak" | J. Risma |  |


|  |  |
| --- | --- |
| Muka Dua |  |
| No. | Tajuk | Komposer | Masa |  |
| 1. | "Dendang Patah Hati" | M. Osman |  |
| 2. | "Apa Salahku?" | O. Ghani |  |
| 3. | "Mengenang Mu" | O. Ghani / Rahim Maarof / Ben Suprianto |  |
| 4. | "Aku Ke Kota" | J. Risma |  |
| 5. | "Cinta" | J. Risma |  |
| 6. | "Yati Penggoda" | Ben Suprianto |  |

Penerimaan
----------

Album ini dilaporkan terjual lebih 50,000 unit dan diulang cetak dalam bentuk piring hitam beberapa kali. Pada tahun 2012, album ini dikeluarkan semula secara berkembar dengan album kedua Rahim dengan judul "Revival 80'an".
**#SayaJugaAnakMalaysia** merupakan satu gerakan di Malaysia yang memperjuangkan kesamarataan hak antara ibu dan bapa dalam isu pemberian kewarganegaraan kepada anak yang dilahirkan di luar negara. Projek ini dibawa oleh *Family Frontiers* dan *Pertubuhan Perfileman Sosial Malaysia* berkolaborasi dengan *The Fourth*. Projek ini bertujuan untuk menggesa kerajaan Malaysia untuk memberi hak kewarganegaraan yang sama rata bagi anak-anak yang dilahirkan di luar negara kepada ibu-ibu warganegara Malaysia.

Latar belakang
--------------

Perlembagaan Persekutuan Malaysia memperuntukkan bahawa bapa warganegara Malaysia yang berkahwin dengan warga asing boleh dianugerahkan kewarganegaraannya secara automatik sekiranya anak-anak mereka dilahirkan di luar negara. Namun begitu, ibu warganegara Malaysia tidak menikmati hak yang sama; walaupun ibu adalah warganegara Malaysia, tetapi anak tidak berstatus rakyat Malaysia. Isu tertimbul apabila anak-anak ini tidak diberikan hak-hak asasi yang setaraf warganegara dalam perkara-perkara seperti akses kepada perkhidmatan kesihatan, pendidikan dan keselamatan sosial disebabkan mereka tidak berwarga Malaysia. Hal ini mengakibatkan golongan anak ini dikebelakangkan berbanding dengan anak-anak lain. Isu juga tertimbul apabila anak-anak kepada ibu tersebut tidak dapat pulang ke Malaysia kerana tidak memiliki dokumen kewarganegaraan.

Berdasarkan statistik daripada Kementerian Dalam Negeri, dari 2018 hingga Jun 2022, terdapat jumlah sebanyak 3407 ibu warga Malaysia terpaksa memohon kewarganegaraan untuk anak mereka yang dilahirkan di luar negara dan hanya 19 daripada mereka lulus.

Jadual Kedua, Bahagian II, seksyen 1(b) termaktub bahawa: "tiap-tiap orang yang lahir di luar Persekutuan yang **bapanya** pada masa kelahiran itu seorang warganegara dan sama ada telah lahir di Persekutuan atau pada masa kelahiran itu berada dalam perkhidmatan Persekutuan atau perkhidmatan sesuatu Negeri;"

Cadangan penyelesaian
---------------------

Kerajaan Malaysia boleh meminda Perlembagaan Persekutuan bagi membolehkan wanita warga Malaysia mempunyai hak yang sama seperti lelaki warga Malaysia dalam hal pemberian kewarganegaraan kepada anak-anak mereka yang dilahirkan di luar negara secara automatik.

Pada 9 September 2021, Mahkamah Tinggi KL memutuskan bahawa Perkara 14(1)(b) dibaca bersama Jadual Kedua, Bahagian II, Seksyen 1(b) Perlembagaan Persekutuan harus dibaca secara harmoni dengan Perkara 8 Perlembagaan Persekutuan. Dengan ini, hakim Mahkamah Tinggi mengisytiharkan perkataan ‘bapa’ harus dibaca untuk memasukkan ibu dan anak-anak mereka berhak untuk mendapatkan kewarganegaraan melalui kuatkuasa undang-undang. 

Namun begitu, tiga hari kemudian, kerajaan Malaysia membuat rayuan terhadap keputusan tersebut, dan rayuan tersebut dibenarkan oleh Mahkamah Rayuan dalam keputusan 2-1. Para wanita warga Malaysia kini terpaksa merayu ke Mahkamah Persekutuan.

Rujukan
-------

1. 1 2 3  Mangharam, C, R. Yee, E. Huda Ab Rahman, Teoh, A. A. (n.d.). #SayaJugaAnakMalaysia.
2. ↑
3. 1 2  Family Frontiers. (n.d.). Kronologi Kes Suriani Kempe & Lain-lain v Kerajaan Malaysia & Lain-lain.